EkBass/fiwiki-20250220-pages-articles huggingface dataset:
Syanogeenikloridi

Syanogeenikloridi eli kloorisyanidi tai kloorisyaani (CNCl) on hiilen, typen ja kloorin muodostama epäorgaaninen yhdiste. Yhdistettä käytetään muun muassa orgaanisissa synteeseissä. Syanogeenikloridia voidaan pitää niin kutsuttuna pseudohalogeenina. ==Ominaisuudet== Huoneenlämpötilassa syanogeenikloridi on väritöntä voimakkaasti pistävänhajuista kaasua, joka voidaan nesteyttää suhteellisen helposti. Yhdiste liukenee veteen ja eräisiin orgaanisiin liuottimiin kuten etanoliin ja dietyylieetteriin. Syanogeenikloridi trimerisoituu helposti muodostaen syanuurikloridia ja siitä voi muodostua myös tetrameeri 2,4-dikloori-6-isosyanodikloori-s-triatsiini. Yhdiste hydrolysoituu hitaasti vedessä muodostaen vetykloridia, syaanihappoa ja vetysyanidia. Hydrolyysi on nopeampi emäksisissä liuoksissa. Yhdiste on elektrofiilinen ja voi reagoida nukleofiilien kuten aromaattisten hiilivetyjen kanssa muodostaen syanoituja aromaattisia yhdisteitä. Happinukleofiilien, typpinukleofiilien ja rikkinukleofiilien kanssa reagoidessaan se muodostaa syanaatteja, syanamideja tai tiosyanaatteja. Syanogeenikloridi on hyvin myrkyllistä johtuen osittain siitä, että se voi hydrolysoitua elimistössä syanideiksi. Yhdiste ärsyttää voimakkaasti silmiä ja hengitysteitä. Aineelle altistumisesta voi seurata pääkipua, hengityksen vaikeutumista, huonovointisuutta ja tajuttomuus. Viitattu 2.3.2015 ==Valmistus ja käyttö== Syanogeenikloridia voidaan valmistaa usealla tavalla. Teollisuudessa käytetyimmät tavat ovat natriumsyanidin klooraus kloorikaasun avulla, klooraamalla vetysyanidin ja suolahapon vesiliuosta tai elektrolysoimalla vetysyanidin ja ammoniumkloridin vesiliuosta. Näin muodostuneesta tuotteesta erotetaan epäpuhtaudet kuten vesi tyypillisimmin molekyyliseulojen avulla tai tislaamalla. Syanogeenikloridia käytetään pääasiassa syanuurikloridin valmistamiseen. Muita käyttökohteita ovat maloninitriilin, kloorisulfonyyli-isosyanaatin ja bisfenoleista ja syanogeeniklorideista muodostuvien isosyanaattiestereiden, joista valmistetaan polytriatsiinihartseja, tuotanto. ==Lähteet== Luokka:Klooriyhdisteet Luokka:Hiiliyhdisteet Luokka:Typpiyhdisteet Luokka:Epäorgaaniset yhdisteet
Artur Janosz

Artur Janosz (s. 16. kesäkuuta 1993, Pszczyna) on puolalainen moottoriurheilija. == Ura == Janosz aloitti uransa Karting-sarjoissa. Hän aloitti kilpauransa vasta vuonna 2013 kilpailen European F3 Open -sarjassa. Hän saavutti 16 pistettä sijoittuen sarjan 13:ksi. Vuonna 2014 Janosz jatkoi samassa sarjassa saavuttaen kaksi voittoa ja kolme paalupaikkaa sijoittuen sarjan toiseksi. Vuonna 2015 Janosz kilpaili GP3-sarjassa Trident-tallissa. Hän saavutti kauden aikana 20 pistettä ja sijoittui sarjan 14:ksi. Samana vuonna hän kilpaili Euroopan Formula 3 -sarjassa kolme kilpailua saavuttamatta pisteitä. Vuonna 2016 Janosz jatkoi GP3-sarjassa jatkaen samassa tallissa. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2015 Trident ESP FEA 15 ESP SPR 12 AUT FEA 21 AUT SPR 9 GBR FEA 9 GBR SPR 17 HUN FEA 16 HUN SPR Kesk. BEL FEA 12 BEL SPR 7 ITA FEA 16 ITA SPR Kesk. RUS FEA 10 RUS SPR 5 BHR FEA 6 BHR SPR 12 ABU FEA 10 ABU SPR 9 20 14. 2016 Trident ESP FEA 16 ESP SPR 12 AUT FEA 11 AUT SPR 9 GBR FEA 9 GBR SPR 15 HUN FEA 14 HUN SPR 12 GER FEA 11 GER SPR Kesk. BEL FEA 12 BEL SPR 9 ITA FEA 16 ITA SPR 8 MAL FEA Kesk. MAL SPR 16 ABU FEA Kesk. ABU SPR 19 3 20. Luokka:Puolalaiset autourheilijat Luokka:Vuonna 1993 syntyneet Luokka:GP3-kuljettajat Luokka:Elävät henkilöt
Nuori (albumi)

Nuori on suomalaisen rap-artistin Toinen Kadunpoika syyskuussa 2013 julkaistu ensimmäinen studioalbumi. Levyllä vierailevat Paleface, Puppa J ja Se- yhtyeestä tuttu Yari. == Kappaleet == # # # # # # # # # # # # == Arviot == * Soundi: http://www.soundi.fi/levyarviot/toinen-kadunpoika-nuori == Lähteet == Luokka:Vuoden 2013 esikoisalbumit Luokka:Suomalaiset hip hop -albumit
Denis Juskov

Denis Igorjevitš Juskov (; s. 11. lokakuuta 1989 Moskova) on venäläinen pikaluistelija. Juskov on 190 senttimetriä pitkä ja painaa 84 kilogrammaahttp://www.sports-reference.com/olympics/athletes/yu/denis- yuskov-1.html . Juskov osallistui vuoden 2014 talviolympialaisiin Sotšissa, jossa hän oli parhaimmillaan neljäs 1 500 metrillä. Juskov on osallistunut kaksitoista kertaa MM-kilpailuihin: seitsemästi matkakohtaisiin MM- kilpailuihin ja viidesti yleisluistelun MM-kilpailuihin. Hänellä on matkakohtaisista MM-kilpailuista kolme kultaa, kaksi hopeaa ja kaksi pronssia sekä yleisluistelun MM-kilpailuista yksi hopea ja pronssi. Matkakohtaisissa EM-kilpailuissa hän on saavuttanut kaksi kultaa, kolme hopeaa ja yhden pronssin. Yleisluistelun EM-kilpailuista Juskovilla on niin ikään yksi pronssi. Juskov voitti 1 500 metrin maailmancupin kausilla 2015–2016, 2017–2018 ja 2018−2019. Hän sijoittui 1 500 metrin cupissa toiseksi kausilla 2013–2014 ja 2016–2017. Maailmancupin kokonaiskilpailussa hän oli toinen kaudella 2017–2018. Hän on saavuttanut maailmancupissa 18 osakilpailuvoittoahttp://www.isu.org/en/speed-skating/statistics-and- biographies#PageID%3D103037&SportID;%3D103&Personid;%3D650715&TaalCode;%3D2&StyleID;%3D0&Cache;%3D2.html?539928 . Kakkostiloja hänellä on kahdeksan ja kolmostiloja yhdeksän. Juskov on kilpaillut maailmancupissa kaudesta 2011-2012. == Lähteet == Luokka:Venäläiset pikaluistelijat Luokka:Vuonna 1989 syntyneet Luokka:Elävät henkilöt
Usminjärvi

Usminjärvi on pieni järvi Uudellamaalla, Hyvinkäällä. Usminjärvi sijaitsee Kytäjä-Usmin alueen itäosassa, Helsinki-Tampere-moottoritien länsipuolella. Järven pinta-ala on 11,5 hehtaaria. Järven kaakkoisosassa sijaitsee yleinen uimaranta, jota ylläpitää Hyvinkään kaupunki. ==Lähteet== * Järviwiki: Usminjärvi ===Viitteet=== Luokka:Hyvinkään järvet Luokka:Vantaanjoen vesistö
Guram Minašvili

Guram Minašvili (, , 25. marraskuuta 1936 Tbilisi, Georgian SNT – 1. maaliskuuta 2015) oli Neuvostoliittoa kilpaurallaan edustanut georgialainen koripalloilija, olympiamitalisti ja Euroopan mestari. Minašvili saavutti Neuvostoliiton koripallomaajoukkueen pelaajana olympiahopeaa Roomassa 1960,Olympics at Sports-Reference MM-pronssia Brasiliassa vuonna 1963 ja Euroopan mestaruuden vuosina 1957, 1959 ja 1963.fiba.com Minašvili kuoli 1. maaliskuuta 2015 78-vuotiaana.http://www.gbf.ge/news.php?m=news&d;=&id;=5686 == Lähteet == * Guram Minashvili Bio, Stats and Results Olympics at Sports- Reference.com * Guram Minachvili's profile fiba.com * Guram Minashvili's profile fiba.com === Viitteet === Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Georgialaiset koripalloilijat Luokka:Vuonna 1936 syntyneet Luokka:Vuonna 2015 kuolleet
Romane Miradoli

Romane Miradoli (s. 10. maaliskuuta 1994 Bonneville) on ranskalainen alppihiihtäjä. Hän kilpailee suurpujottelussa, supersuurpujottelussa ja syöksylaskussa. Miradoli debytoi alppihiihdon maailmancupissa joulukuussa 2012 Sankt Moritzin superalppiyhdistetyssä. Ensimmäiset maailmancupin pisteensä hän saavutti tammikuussa 2014 Altenmarkt-Zauchenseen superalppiyhdistetystä oltuaan 24:s. Kymmenen parhaan joukkoon hän sijoittui ensimmäisen kerran oltuaan yhdeksäs Banskon alppiyhdistetyssä maaliskuussa 2015. Hän oli viides La Thuilen supersuurpujottelussa helmikuussa 2016. Toisen kerran hän saavutti saman sijoituksen Cortina d’Ampezzon syöksylaskussa tammikuussa 2019 ja kolmannen kerran Garmisch-Partenkirchenin supersuurpujottelussa tammikuussa 2019. Ensimmäisen palkintosijansa – ja voittonsa – hän saavutti Lenzerheiden supersuurpujottelussa maaliskuussa 2022. Joulukuissa 2022 hän sijoittui Sankt Moritzin supersuurpujottelussa kolmanneksi. Tammikuussa 2024 hän sijoittui Cortina d'Ampezzon syöksylaskussa kolmanneksi. Miradoli saavutti nuorten MM- kilpailuissa pronssia suurpujottelussa ja syöksylaskussa vuonna 2013 sekä hopeaa superalppiyhdistetyssä vuonna 2015. Ensimmäisissä aikuisten arvokilpailuissaan St. Moritzin MM-kilpailuissa 2017 hän sijoittui supersuurpujottelussa ja alppiyhdistetyssä 16:nneksi sekä syöksylaskussa 31:nneksi. Pyeongchangin olympialaisissa 2018 hän sijoittui syöksylaskussa 18:nneksi ja supersuurpujottelussa 19:nneksi. Åren MM-kilpailuissa 2019 hän sijoittui supersuurpujottelussa 17:nneksi, syöksylaskussa 20:nneksi ja suurpujottelussa 25:nneksi. Pekingin olympialaisissa 2022 hän oli supersuurpujottelussa yhdestoista ja syöksylaskussa kolmastoista. Courchevelin / Méribelin MM-kilpailuissa 2023 hän sijoittui syöksylaskussa 15:nneksi. Saalbach-Hinterglemmin MM-kilpailuissa 2025 hän oli supersuurpujottelussa viidestoista. == Lähteet == Luokka:Ranskalaiset alppihiihtäjät Luokka:Vuonna 1994 syntyneet Luokka:Elävät henkilöt
Aleš Vodseďálek

Aleš Vodseďálek (s. 5. maaliskuuta 1985 Jilemnice) on tšekkiläinen yhdistetyn hiihtäjä. Vodseďálek on 183 senttimetriä pitkä, painaa 68 kilogrammaa ja edustaa Dukla Libereciähttp://www.sports- reference.com/olympics/athletes/vo/ales-vodsedalek-1.html . Vodseďálek on osallistunut kaksiin talviolympialaisiin vuosina 2006 ja 2010. Hänen paras henkilökohtainen sijoituksensa on 34:s sija vuoden 2010 talviolympialaisista Vancouverista. Viestissä hän on ollut parhaimmillaan kahdeksas. MM- kilpailuihin Vodseďálek on osallistunut kolmesti vuosina 2005, 2009 ja 2011. Paras sijoitus on vuoden 2009 kilpailuiden 31:s sija. Viestissä Vodseďálek on sijoittunut parhaimmillaan kuudenneksi. Vodseďálek debytoi yhdistetyn maailmancupissa tammikuussa 2006 Harrachovissa sijoittuen normaalimäen sprintissä sijalle 28. Näin ollen hän saavutti heti uransa ensimmäiset pisteet. Vodseďálekin paras sijoitus maailmancupin osakilpailussa on 23. sija, jonka hän on saavuttanut kahdesti; maaliskuussa 2009 Salpausselän suurmäen kilpailusta ja marraskuussa 2011 Rukan suurmäen kilpailusta. == Lähteet == Luokka:Tšekkiläiset yhdistetyn hiihtäjät Luokka:Vuonna 1985 syntyneet Luokka:Elävät henkilöt
Katri Lylynperä

Katri Lylynperä (s. 3. tammikuuta 1994 Vammala) on suomalainen maastohiihtäjä. Lylynperä edustaa Vuokatti Ski Teamia. Lylynperä osallistui ensimmäisen kerran maastohiihdon maailmancupiin maaliskuussa 2013: hän oli Salpausselän vapaan sprintissä 51:s. Maailmancupin pisteille hän pääsi ensimmäisen kerran oltuaan 21:s Rukan perinteisen hiihtotavan sprintissä marraskuussa 2015. Kymmenen parhaan joukkoon hän sijoittui ensimmäisen kerran oltuaan viides Rukan perinteisen sprintissä marraskuussa 2021. Lylynperä on osallistunut kolme kertaa sekä nuorten että alle 23-vuotiaiden MM-kilpailuihin. Hän on sijoittunut parhaimmillaan kymmenenneksi nuoremman ikäluokan perinteisen hiihtotavan sprintissä 2013. Hän toimi Suomen lipunkantajana Euroopan nuorten olympiafestivaaleilla 2012. Hän sijoittui kisoissa viidenneksi vapaan hiihtotavan sprintissä. Lylynperä sijoittui Lahden MM-kilpailuissa 2017 perinteisen hiihtotavan sprintissä 32:nneksi. Seefeldin MM-kilpailuissa 2019 hän oli vapaan hiihtotavan sprintissä 45:s. Obertsdorfin MM-kilpailuissa 2021 hän oli perinteisen hiihtotavan sprintissä 8:s. Pekingin olympialaisissa 2022 Lylynperä oli vapaan hiihtotavan sprintissä 23:s.Suomalaishiihtäjä täysin hapoilla – olosuhteet näyttivät takapuolta: ”Pyöriskelin tuskissani” Lylynperä voitti vapaalla hiihtotavalla sprinttikultaa Imatran SM-hiihdoissa 2019 ja 2022. Perinteisen sprintissä hän sai SM-hopeaa Kaupissa 2023. == Yksityiselämä == Lylynperä avioitui kesäkuussa 2023 hiihtäjä Juuso Mäkelän kanssa. == Lähteet == Luokka:Suomalaiset maastohiihtäjät Luokka:Vuonna 1994 syntyneet Luokka:Elävät henkilöt
Good Old – Brand New

Good Old - Brand New on suomalaisen Country Express -yhtyeen albumi vuodelta 1978. == Kappaleet == === A-puoli === # Lucy Ain't Your Loser Looking Good # Hangin' On # What Goes on When the Sun Goes Down # I Recall a Gypsy Woman # Hello Mary Lou # Thinkin' of a Rendezvous # No Reason to Quit === B-puoli === # * Truck Driving Man # Seven Lonely Days # Cowboys and Daddies # I'm a Rambling Man # Leave Your Back Porch Light On # Only Heaven Knows # Me and You and a Dog Named Boo == Kokoonpano == * Benny Törnroos – laulu * Guy Laine – sähkö- ja 12-kielinen kitara, taustalaulu * Göran Grönqvist – pedal steel-kitara * Jan Björklund – rummut, lyömäsoittimet * Börje Björkqvist – 6- ja 12-kielinen kitara, taustalaulu * Rolf Löfberg – sähkökitara, taustalaulu * Ingmar Grönqvist – basso === Muut === * Irina Milan – taustalaulu * Maarit Hurmerinta – taustalaulu * Kaj Westerlund – piano * Tapani Ikonen – lyömäsoittimet == Aiheesta muualla == * Albumi Fono.fi:in tietokannassa * Good Old - Brand New discogs.com -sivustolla == Lähteet == Luokka:Country Expressin albumit Luokka:Vuoden 1978 albumit
Country Express (vuoden 1976 albumi)

Country Express on suomalaisen Country Express -yhtyeen esikoisalbumi vuodelta 1976. Levy myi yli 25000 kpl ollen ensimmäinen kultalevyyn yltänyt country levy suomessa. Levy on julkaistu CD-levynä vuonna 2008. == Kappaleet == === A-puoli === # # # # # # === B-puoli === # * # # # # # == Kokoonpano == * Börje Björkqvist – akustinen kitara * Ingmar Grönqvist – basso * Jan Björklund – rummut * Rolf Löfberg – sähkökitara * Guy Laine – sähkökitara * Stig Tötterman – laulu * Göran Grönqvist – pedal steel-kitara * Ari Oinonen – piano (kappaleet 3, 7 ja 10) == Aiheesta muualla == * Albumi Fono.fi:in tietokannassa * Country Express discogs.com -sivustolla == Lähteet == Luokka:Vuoden 1976 esikoisalbumit Luokka:Country Expressin albumit
Roman Kretš

Roman Sergejevitš Kretš (; s. 14. heinäkuuta 1989 Petropavl) on kazakstanilainen pikaluistelija. Kretš on 180 senttimetriä pitkä ja painaa 78 kilogrammaahttp://www.sports-reference.com/olympics/athletes/kr/roman- krech-1.html . Kretš on kilpaillut pikaluistelun maailmancupissa kaudesta 2008-2009 astihttp://www.isu.org/en/speed-skating/statistics-and- biographies#PageID%3D103037&SportID;%3D103&Personid;%3D720263&TaalCode;%3D2&StyleID;%3D0&Cache;%3D2.html?106624 . Hänen paras sijoituksensa kokonaispisteissä on 17. sija kaudelta 2015-2016 500 metrin maailmancupissa. Hän voitti 500 metrin osakilpailun Harbinissa kaudella 2016–2017. Kretš on osallistunut kaksiin talviolympialaisiin, vuosina 2010 ja 2014. Paras sijoitus on vuoden 2014 talviolympialaiset seitsemäs sija 500 metriltä Sotšista. Kretš on osallistunut myös yksitoista kertaa MM- kilpailuihin, seitsemiin sprinttereiden MM-kilpailuihin ja neljiin matkakohtaisiin MM-kilpailuihin. Paras sijoitus on kymmenes sprinttereiden MM- kilpailuista Naganosta 2014 ja Calgarysta 2017. Nuorten MM-kilpailuissa hän sai hopeaa 1 500 metrillä ja pronssia 1 000 metrillä 2009. == Lähteet == Luokka:Kazakstanilaiset pikaluistelijat Luokka:Vuonna 1989 syntyneet Luokka:Elävät henkilöt
Kreikan vanha parlamenttitalo

Kreikan vanha parlamenttitalo () sijaitsee Ateenan ydinkeskustassa Stadíou- kadulla lähellä Sýntagma-aukiota. Nykyisin rakennuksessa toimii Kansallinen historiallinen museo. Parlamenttitalon rakentaminen alkoi vuonna 1858 ja se valmistui vuonna 1875. Rakennus edustaa uusklassista arkkitehtuuria ja sen suunnitteli François Boulanger. Rakennus toimi parlamenttitalona valmistumisestaan vuoteen 1932 saakka, jolloin entisestä kuninkaallisesta palatsista tuli Kreikan nykyinen parlamenttitalo. Kansallinen historiallinen museo on toiminut rakennuksessa vuodesta 1960. Vanhassa parlamenttitalossa on jäljellä muun muassa parlamentin istuntosali historiallisessa asussaan. Se on osa historiallisen museon näyttelyä. Rakennuksen edustalla on Kolokotróniksen aukio (Plateía Kolokotróni), jossa on Theódoros Kolokotróniksen patsas. left|196px|Vanha parlamenttitalo ja edustalla Theódoros Kolokotróniksen patsas. == Lähteet == == Aiheesta muualla == Luokka:Ateenan rakennukset ja rakennelmat Vanha parlamenttitalo Luokka:Parlamenttitalot
The Best of Greatest Hits

The Best of Greatest Hits on punk-yhtyeen Pertti Kurikan Nimipäivien kokoelmalevy, joka julkaistiin 8. toukokuuta 2015. Kokoelma sisältää valtaosan yhtyeen kappaleista, ja se julkaistiin cd:nä ja vinyylinä. Vinyylipainos myytiin alle viikossa loppuun ja levy-yhtiö otti siitä lisäpainoksen.http://yle.fi/uutiset/pertti_kurikan_nimipaivien_levyt_vietiin_kasista__levy- yhtio_joutui_poikkeuksellisen_tilanteen_eteen/7987499 Albumi nousi Suomen virallisen listan sijalle 4. == Kappaleet == # # # # # # # # # # # # # # # # # # # # # # # # # # # # # # # # # # # # # == Arvostelut == * Desibeli.net: Desibeli.net: Levyarvio * Helsingin Sanomat: Helsingin Sanomat: Levyarvio * Imperiumi.net: Imperiumi.net: Levyarvio * Kaaoszine: Kaaoszine: Levyarvio * Keskisuomalainen: Keskisuomalainen: Levyarvio * Soundi: Soundi: Levyarvio == Lähteet == Luokka:Vuoden 2015 kokoelma-albumit Luokka:Pertti Kurikan Nimipäivien albumit
Kreikan presidentinpalatsi

Presidentinpalatsi () on Kreikan presidentin virka-asunto. Palatsi toimi aiemmin Kreikan kuninkaallisena palatsina Vanhan kuninkaanpalatsin eli nykyisen Kreikan parlamenttitalon jälkeen. Tämän vuoksi sitä on kutsuttu aiemmin Uudeksi kuninkaanpalatsiksi (Νέα Ανάκτορα, Néa Anáktora). Rakennus sijaitsee Ateenan keskustassa Iródou Attikoú -kadulla rakennuksesta nimensä saaneessa Anáktoran kaupunginosassa. Palatsin rakentaminen alkoi vuonna 1891 ja se valmistui vuonna 1897. Se rakennettiin kuningas Yrjö I:n käskystä tämän pojan Konstantin I:n (Konstantínos I) käytettäväksi tämän tultua täysi- ikäiseksi. Siksi palatsia on kutsuttu myös ”Konstantínoksen palatsiksi” ja ”Kruununprinssin palatsiksi”. Palatsin suunnitteli arkkitehti Ernst Ziller. Palatsia käytettiin väliaikaisena kuninkaallisena palatsina sen jälkeen, kun tulipalo oli vuonna 1909 tuhonnut suuren osan kuninkaallisesta palatsista. Kun Konstantinoksesta tuli kuningas Yrjö I:n murhan jälkeen vuonna 1913 palatsista tuli virallisesti kuninkaallinen palatsi. Kreikan valtiomuodon muuttuessa palatsi toimi vuosina 1924–1935 ensimmäistä kertaa presidentinpalatsina ja vuosina 1935–1974 jälleen kuninkaallisena palatsina. Palatsista tuli toisen kerran presidentinpalatsi monarkian lakkauttaneen vuoden 1974 kansanäänestyksen jälkeen. Palatsi edustaa uusklassista arkkitehtuuria ja siinä on kolme kerrosta. Rakennuksen ympärillä on aidattu puutarha. Palatsin lähellä sijaitsevat parlamenttitalon lisäksi muun muassa Kansallispuutarha eli entinen kuninkaallinen puutarha, Kreikan pääministerin virka-asunto Máximoksen palatsi sekä eusonien eli presidentillisen vartiokaartin kasarmi. == Lähteet == == Aiheesta muualla == Luokka:Ateenan rakennukset ja rakennelmat Luokka:Kreikan palatsit Luokka:Kreikan presidentti Luokka:Kreikan virka- asunnot
Máximoksen palatsi

Máximoksen palatsi (joskus Máximoksen huvila/kartano; ) on Kreikan pääministerin virka-asunto. Se sijaitsee Iródou Attikoú -kadulla Anáktoran kaupunginosassa Ateenan keskustassa. Sen lähellä sijaitsevat presidentinpalatsi, parlamenttitalo sekä Kansallispuutarha. Rakennus on kaupunkipalatsi, joka edustaa uusklassista arkkitehtuuria. Sen on suunnitellut Anastásios Chélmis, ja sen alkuperäinen omistaja oli Aléxandros Michalinós. Palatsin rakentaminen aloitettiin vuonna 1912, ja se valmistui vuonna 1921. Rakennus on saanut nimensä Dimítrios Máximoksesta, joka saattoi rakentamisen loppuun ja asui palatsissa 1920-luvun alusta lähtien. 1940-luvun alun saksalaismiehityksen aikana rakennus toimi Saksan Egeanmeren amiraalin asuntona ja sodan jälkeen jonkin aikaa Yhdysvaltojen suurlähettilään asuntona. Máximos toimi Kreikan pääministerinä vuonna 1947. Vuonna 1952 hän myi rakennuksen huokeaan hintaan Kreikan valtiolle. Se jäi kuitenkin käyttämättä vuoteen 1982, jolloin se kunnostettiin pääministerin virka-asunnoksi. Rakennuksessa toimii myös pääministerin kanslia. Kreikkalaisessa kielenkäytössä esimerkiksi mediassa termi ”Mégaro Maxímou” viittaa yleisesti pääministeriin tai koko hallitukseen samaan tyyliin kuin ”Valkoinen talo” Yhdysvalloissa.Esim.: 1) 2) 3) == Lähteet == Luokka:Ateenan rakennukset ja rakennelmat Luokka:Kreikan palatsit Luokka:Kreikan virka-asunnot
Alpo Luostarinen

Alpiin Optaatus (Alpo O.) Luostarinen (4. kesäkuuta 1886 Enonkoski – 27. huhtikuuta 1948 Kerimäki) oli suomalainen maanviljelijä, kunnallisneuvos ja Kansallisen Edistyspuolueen ja myöhemmin Maalaisliiton kansanedustaja. Luostarisen vanhemmat olivat maanviljelijä Albin Luostarinen ja Ida Maria Pennanen. Hän kävi kansakoulun ja kansanopiston sekä suoritti maanviljelyskoulukurssin. Luostarinen toimi maanviljelijänä Kerimäellä vuodesta 1907 alkaen. Luostarinen oli Kansallisen Edistyspuolueen kansanedustajana 1922–1927 ja Maalaisliiton kansanedustajana 1930–1936 edustaen Mikkelin läänin vaalipiiriä. Hän toimi myös Kerimäen kunnanvaltuuston puheenjohtajana sekä Maalaisliiton Itä-Savon piirin ja Savo-Karjalan meijeriliiton hallituksen puheenjohtajana. Luostariselle myönnettiin kunnallisneuvoksen arvonimi vuonna 1926. Luostarinen oli naimisissa vuodesta 1911 kansanedustaja Aino Lempi Maria Aarnion kanssa. Maisema-arkkitehti ja apulaisprofessori Katri Luostarinen oli heidän tyttärensä. == Lähteet == Luokka:Kansanedustajat Luokka:Kansallisen Edistyspuolueen poliitikot‎ Luokka:Suomen Keskustan poliitikot Luokka:Kerimäen kunnanvaltuutetut Luokka:Etelä-Savon vaalipiiri Luokka:Vuonna 1886 syntyneet Luokka:Vuonna 1948 kuolleet
Aino Luostarinen

Aino Lempi Maria Luostarinen, ent. Östring myöhemmin Aarnio (2. kesäkuuta 1889 Savonranta – 3. heinäkuuta 1953 Kerimäki) oli suomalainen maatalon emäntä ja Maalaisliiton kansanedustaja. Luostarisen vanhemmat olivat maanviljelijä Abraham Östring ja Amalia Hynninen. Hän kävi tyttökoulun 1906 ja suoritti 1910 opettajakurssin Helsingin suomalaisessa jatko-opistossa sekä seminaarikurssin 1911. Luostarinen oli maatalon emäntänä Kerimäellä vuodesta 1911 alkaen. Hän toimi myös Kerimäen Makkolan osuuskassan kirjanpitäjänä. Luostarinen oli Maalaisliiton kansanedustajana 1927–1930 ja 1936–1953 edustaen Mikkelin läänin vaalipiiriä. Hän oli myös Yleisradion hallintoneuvoston jäsenenä. Luostarinen kuoli kesken edustajakautensa heinäkuun alussa 1953 ja hänen tilalleen eduskuntaan tuli Maalaisliiton Onni Mannila. Luostarinen oli presidentin valitsijamiehenä vuoden 1950 presidentinvaaleissa ja toimi Kerimäen kunnanvaltuuston puheenjohtajana. Hän oli Maalaisliiton keskushallituksen jäsen ja Maalaisliiton naisten puheenjohtaja. Aino Luostarinen oli naimisissa vuodesta 1911 kansanedustaja Alpo Luostarisen kanssa. Maisema-arkkitehti ja apulaisprofessori Katri Luostarinen oli heidän tyttärensä. == Lähteet == Luokka:Kansanedustajat Luokka:Suomen Keskustan poliitikot Luokka:Kerimäen kunnanvaltuutetut Luokka:Etelä-Savon vaalipiiri Luokka:Vuonna 1889 syntyneet Luokka:Vuonna 1953 kuolleet
Kolmannen liittokunnan sota

Kolmannen liittokunnan sota oli Ranskan sota kolmatta liittokuntaa vastaan vuosina 1803–1806. Kolmas liittokunta oli Britannian, Itävallan, Venäjän ja Ruotsin muodostama liittouma Napoleonin johtamaa Ranskan keisarikuntaa vastaan. Muodollisesti sota alkoi Napoleonin vaatimuksesta, että Britannian olisi luovutettava Ranskalle Maltan saari. Britannia ei siihen suostunut vaan julisti sodan toukokuussa 1803. == Liittokunta == Kolmannen Napoleonin- vastaisen liittouman kokoaminen oli Britannian tavoitteena, mutta edellisen liittokunnan sodassa kärsitty tappio teki Preussin ja Itävallan haluttomiksi liittymään siihen. Venäjä sen sijaan ilmaisi halukkuutensa kuulua liittokuntaan, koska Napoleonin joukot olivat jo lähellä Venäjän rajoja. Venäjä ja Britannia solmivat liiton huhtikuussa 1805. Itävalta liittyi siihen elokuussa 1805, kun Napoleon oli kukistanut useita italialaisia ruhtinaskuntia. Liittokunnan muodostumista vauhditti Napoleonin määräämä Enghienin herttuan teloitus 21. maaliskuuta vuonna 1804. == Sotatapahtumat == Ranskan jouduttua vihollisten ympäröimäksi Napoleon päätti koota suuren armeijan ja käydä sotaan liittoumaa vastaan idässä. Napoleon lähti armeijansa kanssa liikkeelle syyskuun 2. päivänä vuonna 1805 Boulognesta. Ulmin taistelussa ranskalaiset löivät itävaltalaiset lokakuussa 1805 ja puolitoista kuukautta myöhemmin uudestaan Austerlitzin taistelussa, jossa myös venäläiset kärsivät tappion. Taistelun jälkeen Itävalta jätti kolmannen liittokunnan ja luovutti Pressburgissa joulukuussa solmitussa rauhassa alueita Ranskalle ja Baijerille, minkä lisäksi Pyhä saksalais-roomalainen keisarikunta lakkautettiin elokuussa 1806. Britit onnistuivat takaamaan merten herruuden voittamalla Ranskan ja Espanjan laivastot Trafalgarin taistelussa lokakuussa 1805. Tämän jälkeen Napoleon kukisti maaliskuussa 1806 Napolin kuningaskunnan ja järjesteli Italian hallintoa mieleisekseen. Kesäkuussa Napoleon muutti Hollannin kuningaskunnaksi, jonka kuninkaaksi tui hänen veljensä. Heinäkuussa Napoleon pakotti monet Saksan valtioista eroamaan Saksalais-roomalaisesta keisarikunnasta ja liittymään Reinin liittoon. == Seuraukset == Kolmatta liittokuntaa seurasi pian neljäs liittokunta, kun Preussi liittyi brittien ja venäläisten rinnalle Ranskaa vastaan lokakuussa 1806. ==Katso myös== * Ensimmäisen liittokunnan sota * Toisen liittokunnan sota * Neljännen liittokunnan sota * Viidennen liittokunnan sota ==Lähteet== == Aiheesta muualla == * Luokka:1800-vuosikymmen
Peto on irti

”Peto on irti” on Antti Tuiskun kappale hänen kymmenenneltä studioalbumiltaan En kommentoi. Kappale julkaistiin albumin ensimmäisenä singlenä 20. helmikuuta 2015. Kappaleen ovat säveltäneet ja sanoittaneet Tuiskun itsensä lisäksi Jurek, Aku Rannila, Saara Törmä sekä Kalle Lindroth. Tuottajana kappaleella on toiminut Jurek. Kappaleessa ”peto”-sanalla viitataan Tuiskun uransa alkuvaiheilla faneiltaan saamaan lempinimeen ”Peto-Antti”. Kappaleesta julkaistiin 3. huhtikuuta 2015 HeavyWeight-ryhmän tekemä remix. Päivää ennen singlen julkaisua Antti Tuiskun virallisella YouTube-kanavalla julkaistiin kappaleen musiikkivideo, jonka on ohjannut Cristal Snow. Videolla esiintyy kerrossiivoojan roolissa näyttelijä Satu Silvo. Videota on parodisoitu MTV3-kanavan Kingi-ohjelmassa. Myös HeavyWeight Remix -versiosta on julkaistu musiikkivideo, joka on koostettu Tuiskun fanien Instagram-palveluun lataamista videoista. Kappale nousi ensimmäisellä listaviikollaan suoraan latauslistan ensimmäiselle sijalle ja singlelistan viidennelle sijalle. Radiolistalla se aloitti 66. soitetuimpana radiokappaleena, minkä jälkeen se on noussut parhaimmillaan 43:nneksi. Tuisku esitti kappaleen livenä Uuden Musiikin Kilpailun kolmannessa lähetyksessä 21. helmikuuta 2015. == Kappaleet == ;Perusversio # ;HeavyWeight Remix # == Listasijoitukset == Lista Paras sijoitus Suomen virallinen singlelista 5 Suomen virallinen latauslista 1 Radiolista 43 == Lähteet == Luokka:Vuoden 2015 kappaleet Luokka:Antti Tuiskun kappaleet
Kristaps Janičenoks

Kristaps Janičenoks (s. 14. maaliskuuta 1983 Riika, Latvian SNT, Neuvostoliitto) on latvialainen koripalloilija. Janičenoks on edustanut urallaan enimmäkseen latvialaisia ja italialaisia seurajoukkueita. Hän on voittanut urallaan Belgian cupin vuonna 2004 ja Latvian mestaruuden vuosina 2011, 2012 ja 2013.euroleague.net Latvian maajoukkueessa Janičenoks on pelannut vuosien 2005, 2007, 2009, 2013 ja 2015 EM- kilpailuissa.archive.fiba.com == Lähteet == * Profiili fiba.com * Profiili archive.fiba.com * Kristaps Janicenoks basketball profile eurobasket.com * Profiili bbl.net * Profiili euroleague.net === Viitteet === Luokka:Latvialaiset koripalloilijat Luokka:Vuonna 1983 syntyneet Luokka:Elävät henkilöt
Moi Gómez

Moisés "Moi" Gómez Bordonado (s. 23. kesäkuuta 1994 Rojales, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan hyökkäävä keskikenttäpelaaja. == Seurajoukkueura == Gómez siirtyi vuonna 2011 Villarrealin nuorisoakatemiaan paikallisseura Alicanten akatemiasta. 30. huhtikuuta 2011 hän teki ensiesiintymisensä seuran reservijoukkueessa maan toiseksi korkeimmalla sarjatasolla Segunda Divisiónissa ottelussa Gimnàstic de Tarragonaa vastaan.El Nástic guarda las distancias con el descenso Marca. Viitattu 2.3.2015. 28\. marraskuuta 2011 Gómez pelasi ensimmäisen ottelunsa edustusjoukkueessa vieraskentällä Málagaa vastaan.Malaga move up to fifth Sky Sports. Viitattu 2.3.2015. 25\. helmikuuta 2012 hän teki ensimmäisen maalinsa ammattilaisurallaan ottelussa Guadalajaraa vastaan."Baja tú, que yo te hago sitio" Marca. Viitattu 2.3.2015. Kauden päätteeksi molemmat edustus- sekä reservijoukkue putosivat sarjaporrasta alemmaksi edustusjoukkueen jäätyä maan pääsarjassa sijalle 18. Seuraavalla kaudella 2012–2013 Gómez teki edustusjoukkueessa 24 pelaamansa ottelun aikana yhden maalin, kun joukkue onnistui kauden päätteeksi palaamaan takaisin pääsarjaan.1-0: El Villarreal sigue empeñado en subir a Primera El Mundo Deportivo. Viitattu 2.3.2015. El Villarreal estudia ceder a Íñiguez y Moi Terra. Viitattu 2.3.2015. Elokuussa 2013 hän teki seuran kanssa uuden viisivuotisen sopimuksen.Renueva a Jaume Costa, Pablo Iñíguez y Moi Gómez AS. Viitattu 2.3.2015. Ensimmäisen maalinsa pääsarjassa Gómez teki 13. tammikuuta 2014 ottelussa Real Sociedadia vastaan.Un Villarreal de oro Viitattu 2.3.2015. == Lähteet == == Aiheesta muualla == * Moi Gómezin tilastot BDFutbol-sivustolla * Moi Gómezin tilastot Soccerway-sivustolla Luokka:Espanjalaiset jalkapalloilijat Luokka:Vuonna 1994 syntyneet Luokka:Elävät henkilöt
Lunar Jetman

__NOTOC__ Lunar Jetman on vuonna 2012 ilmestynyt Pharaoh Overlordin seitsemäs studioalbumi. Levyllä on vierailijana saksalaisesta Faust-yhtyeestä tunnettu Hans Joachim Irmler. Amerikkalainen SIGE Records julkaisi albumin vinyyliversion, jolla 29-minuuttinen päätöskappale Cave of Hair on jaettu kahteen osaan eri levypuoliskoille.Pharaoh Overlord ‎– Lunar Jetman Discogs. Viitattu 2.3.2015. == Kappaleet == # # # # # == Muusikot == ;Pharaoh Overlord * Julius Jääskeläinen – kitara * Pekka Jääskeläinen – kitara * Janne Westerlund – kitara, laulu * Jussi Lehtisalo – basso * Tomi Leppänen – rummut ;Vierailijat * Hans Joachim Irmler – kosketinsoittimet == Arviot == * Soundi: == Lähteet == *PHARAOH OVERLORD Lunar Jetman Finnmusic. ===Viitteet=== Luokka:Pharaoh Overlordin albumit Luokka:Vuoden 2012 albumit
Cecil Backmansson

Cecil Hugo John Backmansson (myös Bache, 18. elokuuta 1911 – 3. marraskuuta 1978Cecil Hugo John Bache / Backmansson Geni.com. Viitattu 3.3.2015.) oli suomalainen musiikkimies, joka tunnetaan muun muassa Rytmi-lehden perustajana ja sen ensimmäisenä kustantajana. Backmansson perusti Rytmin huhtikuussa 1934 ja ehti työskentelemään myös sen päätoimittajana loppuvuodesta 1937, ennen kuin lehden ilmestyminen lakkasi 12 vuoden ajaksi. Vuonna 1949 hän oli jälleen mukana käynnistämässä sen julkaisua yhdessä Paavo Einiön ja Johan Vikstedtin kanssa. Backmansson jatkoi lehden parissa vielä vuoteen 1951 saakka. Vuonna 1934 Backmansson ideoi myös Yleisradiolle säännöllisen swing- musiikkiohjelman,Jazz Uppslagsverket Finland. Viitattu 3.3.2015. jonka ensimmäinen lähetys kuultiin 12. marraskuuta 1934. Ohjelmaa varten Backmansson perusti Rytmin Radio-pojat (myöh. Rytmi-pojat) -nimisen jazzyhtyeen. Sen ensimmäisenä johtajana toimi Eugen Malmstén. Backmansson tunnettiin lisäksi aktiivisena muusikkojen etujen ajajana, sekä ravintoloitsijoiden että Muusikkojen liiton suuntaan. Cecil Backmanssonin isä oli taidemaalari Hugo Backmansson ja äiti irlantilaissyntyinen Beryl Wheeler. Hänen veljensä Bryan Backmansson oli innokas urheilumies, joka toimi muun muassa Saimaan Pallon puheenjohtajana 1950-luvulla.Historia / Puheenjohtajat Saimaan Pallo. Viitattu 3.3.2015. == Lähteet == Luokka:Suomalaiset musiikkivaikuttajat Luokka:Vuonna 1911 syntyneet Luokka:Vuonna 1978 kuolleet
Cissy

Cissy oli vuoden 1978 aikana toiminut suomalainen lauluduo, jonka muodostivat helsinkiläiset ystävykset Tuula Sipinen ja Carita Hautanen. Sipinen ja Hautanen olivat keväällä 1978 äänitysstudiossa seuraamassa Paula Koivuniemen albumin nauhoitusta, jolloin musiikkituottaja Timo Lindström kysyi tytöiltä, olisivatko he kiinnostuneita kokeilemaan laulamista levylle. Näin syntyi lauluduo Cissy, jonka ensisinglellä olivat diskotyyliset kappaleet ”Taas, taas” (”Dance Bunny Honey”) ja ”Sua ilman” (”Livin’ Without You”). Duolle suunniteltiin omaa albumia syksyksi ja osallistumista Syksyn sävel -kilpailuun, mutta kumpikaan ideoista ei toteutunut eikä duosta enää sen jälkeen kuultu. Carita Hautanen (nyk. Virkkunen) aloitti kuitenkin seuraavana vuonna viisi vuotta kestäneen menestyksekkään soolouran nimellä Mona Carita. == Diskografia == *”Taas, taas” / ”Sua ilman” (single, 1978) ==Lähteet== * Tony Latva ja Petri Tuunainen: Iskelmän tähtitaivas: 500 suomalaista viihdetaiteilijaa (artikkeli Mona Carita), s. 293–294. Porvoo–Helsinki: WSOY, 2004. ISBN 951-0-27817-3. * https://www.discogs.com/artist/1882026-Cissy-2 Luokka:Suomalaiset duot
The Hook

The Hook on kitaristi Jukka Tolosen albumi vuodelta 1974. == Kappaleet == Kaikki kappaleet Jukka Tolonen. === A-puoli === # # === B-puoli === # * # # == Kokoonpano == * Jukka Tolonen – kitara, piano * Esa Kotilainen – minimoog, klavinetti, haitari * Esko Rosnell – rummut, lyömäsoittimet * Heikki Virtanen – basso * Seppo Paakkunainen – baritonisaksofoni * Jan Kling – tenorisaksofoni * Pekka Pöyry – alttosaksofoni, sopraanosaksofoni, huilu * Torgny Nilsson – pasuuna * Bertil Löfgren – trumpetti == Aiheesta muualla == * The Hook discogs.com -sivustolla Luokka:Jukka Tolosen albumit Luokka:Vuoden 1974 albumit Luokka:Måns Groundstroemin tuottamat albumit
New Tracks

New Tracks on suomalaisen Country Express -yhtyeen albumi vuodelta 1980. == Kappaleet == === A-puoli === # Redneck # Holding the Rag # Tonight the Bartender Is on the Wrong Side of the Bar # Going Back to Texas # Today I Started Loving You Again # I'm a Loner === B-puoli === # Devil in Blue Jeans (Benny Törnroos, Åke Grandell) # Yesterdays Dream (Benny Törnroos, Tuija Rankama) # Lay Down Sally # One Day at a Time # Tonight the Bottle Let Me Down # Arctic Outlaw (Börje Björkvist) == Kokoonpano == * Benny Törnroos – laulu * Börje Björkqvist – akustinen kitara * Guy Laine – sähkökitara * Rolf Löfberg – sähkökitara * Ingmar Grönqvist – basso * Jan Björklund – rummut === Muut === * Thomas Haglund – viulu * Ari Oinonen – piano == Aiheesta muualla == * Albumi Fono.fi:in tietokannassa == Lähteet == Luokka:Vuoden 1980 albumit Luokka:Country Expressin albumit
One More Shot

One More Shot on suomalaisen Country Express -yhtyeen albumi vuodelta 1984. == Kappaleet == === A-puoli === # # # # # # === B-puoli === # * # # # # # == Kokoonpano == * Jan Björklund – rummut * Guy Laine – sähkökitara * Rolf Löfberg – sähkökitara * Ingmar Grönqvist – basso * Göran Grönqvist – pedal steel-kitara * Börje Björkqvist – akustinen kitara * Benny Törnroos – laulu * Carina Juselius – laulu === Muut === * Ari Oinonen – piano (kappaleet 9–10) == Aiheesta muualla == * Albumi Fono.fi:in tietokannassa == Lähteet == Luokka:Vuoden 1984 albumit Luokka:Country Expressin albumit
Beauty Never Lies

Beauty Never Lies () on serbialaislaulaja Bojana Stamenovin kappale, jolla hän edusti Serbiaa Eurovision laulukilpailussa 2015. Kappaleen alkuperäinen esityskieli oli serbia ja nimi Ceo svet je moj (Serbian kyrillisellä kirjaimistolla Цео свет је мој, ). Kappale sijoittui yhdeksänneksi ensimmäisessä semifinaalissa, ja pääsi siten finaaliin. Finaalissa kappale sijoittui kymmenennelle sijalle. ==Lähteet== Luokka:Serbian euroviisuedustuskappaleet Luokka:Vuoden 2015 euroviisuedustuskappaleet
Kurun ulkomuseo

Kurun ulkomuseo on kotiseutumuseo Ylöjärvellä. Kurun ulkoilumuseoalueella sijaitsee kuusi 1700- ja 1800-luvuilla valmistunutta rakennusta, joista keskeisin on Vänrikki Stoolin tupa. Muita rakennuksia alueella ovat 1800-luvulla rakennettu jalkamylly, savusauna ja riima-aitta, mikä on Pirkanmaan vanhimpia puurakennuksia. Kesäisin museolla järjestetään erilaisia tapahtumia, kuten perheille Kuru-viikon Lastenjuhlat. ==Lähteet== * ===Viitteet=== Luokka:Kuru Luokka:Ylöjärven rakennukset ja rakennelmat Luokka:Suomen kotiseutumuseot
Dirachmaceae

Dirachmaceae on pieni kasviheimo koppisiemenisten Rosales-lahkossa. Heimossa on vain yksi suku: Dirachma. == Tuntomerkit == Heimon/suvun kasvit ovat pensaita, joilla voi olla varrellisia rauhasia. Lehdet sijaitsevat kierteisesti, ovat pieniä ja hammaslaitaisia, ja niissä on naskalimaiset korvakkeet. Kukat sijaitsevat yksittäin terminaalisesti ja ovat 5–8-lukuisia, melko kookkaita. Niissä on 4–8-liuskainen ulkoverhiö, tyvestään yhdislehtinen verhiö ja spiraalikierteisiksi sulkeutuvat eli kontortit terälehdet, joiden tyvellä mesiäiset sijaitsevat. Heteet ovat pitkiä, sijaitsevat terävastaisesti, ja ponnet avautuvat kärjestään. Sikiäin on yhdislehtinen ja koostuu kahdeksasta emilehdestä, jotka ovat syväuurteisia. Nuijamainen tai pieni luotti sijaitsee vartalon päässä ja on pidentynyt. Hedelmä on nokkamainen kota, sisältä karvainen ja avautuu tyvestä alkaen sateenvarjomaisesti. Siemenet ovat sivulta litistyneitä ja niissä on niukka endospermi. == Levinneisyys == Dirachmaceae kasvaa Sokotran saarella ja Somaliassa. == Luokittelu == Heimon ainoassa suvussa on kaksi lajia: Dirachma socotrana ja Dirachma somalensishttp://www.theplantlist.org/tpl1.1/search?q=dirachma. Aikaisemmin sukua on pidetty kurjenpolvikasvien (Geraniaceae) tai malvakasvien (Malvaceae) sukulaisena. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Kuvia: http://www.arkive.org/dirachma/dirachma- socotrana/ Luokka:Rosales Luokka:Kasviheimot
Karl Koller (täsmennyssivu)

Karl Koller on seuraavien henkilöiden nimi: *Karl Koller (1857–1944), itävaltalainen silmälääkäri *Karl Koller (1873–1946), sveitsiläinen arkkitehti *Karl Koller (1898–1951), saksalainen kenraali *Karl Koller (1919–2019), itävaltalainen alppihiihtäjä *Karl Koller (1929–2009), itävaltalainen jalkapalloilija.
Kalsiumsyanamidi

Kalsiumsyanamidi (CaCN2) on kalsium- ja syanamidi-ionien muodostama epäorgaaninen ioniyhdiste. Yhdistettä käytetään muun muassa lannoitteissa ja orgaanisen kemian synteeseissä. ==Ominaisuudet== Huoneenlämpötilassa kalsiumsyanamidi on valkoista tai väritöntä hygroskooppista kiteistä ainetta. Yhdiste hydrolysoituu veden vaikutuksesta muodostaen syanamidia ja kuumennettaessa emäksisissä olosuhteissa ammoniakkia ja kalsiumkarbonaattia. Happojen läsnä ollessa muodostuu ureaa ja sulfidien läsnä ollessa tioureaa. Kuumennettaessa kalsiumsyanamidia se alkaa hajota jo ennen sulamispistettään kalsiumkarbidiksi, metalliseksi kalsiumiksi ja typeksi.William Cameron: Cyanamides, Kirk-Othmer Encyclopedia of Chemical Technology, John Wiley & Sons, New York, 2010. Viitattu 3.3.2015 ==Valmistus ja käyttö== Kalsiumsyanamidia valmistetaan kalsiumkarbidin ja typen välisellä reaktiolla. Reaktio on eksoterminen, mutta vaatii käynnistyäkseen kuumennuksen 1 000-1 100 °C:n lämpötilaan. Tämä on yksi harvoista tavoista sitoa ilmakehän typpi kemialliseen reaktioon. Lämpötilaa voidaan alentaa noin 700 °C:seen käyttämällä katalyytteinä kalsiumfluoridia tai -kloridia. Näiden katalyysimekanismi ei ole selvä, mutta ne mahdollisesti sulaessaan muodostavat nestemäisen faasin, jossa reaktio tapahtuu nopeammin. Näin saatava kalsiumsyanamidi on usein väriltään harmaata johtuen valmistusprosessissa muodostuvasta hiilestä. :CaC2 \+ N2 → CaCN2 \+ C Kalsiumsyanamidia käytetään lannoitteissa hidastamaan lannoitteiden sisältämän ammoniumtypen vapautumista, koska yhdisteestä muodostuvat syanamidi ja disyandiamidi estävät ammoniumsuolojen nitrifikaatiota nitraateiksi. Sitä käytetään myös muiden yhdisteiden valmistamiseen. Kalsiumsyanamidista valmistetaan muun muassa kalsiumsyanidia, syanamidia, disyandiamidia, melamiinia ja 1900-luvun alussa se oli ammoniakintuotannon lähtöaine. Kalsiumsyanamidia voidaan käyttää myös rikkaruohomyrkkynä ja puuvillan viljelyssä lehtien pudotuttamiseen ennen sadonkorjuuta. ==Lähteet== ==Aiheesta muualla== * Luokka:Amidit Luokka:Kalsiumyhdisteet
Kielletyt leikit (Carolan albumi, 1970)

Kielletyt leikit on Carolan esikoisalbumi vuodelta 1970. == Kappaleet == === A-puoli === # # # # # # === B-puoli === # # # # # # == Muusikot == Studio- orkesteri (A1, A3, A5, A6, B3-B6), johtajinaan Rauno Lehtinen (A1), Esa Pethman (B5), Esa Katajavuori (B6) sekä Aarno Raninen (A2, A3, A5, B3, B4) * Esa Pethman - huilu * Seppo Paakkunainen - huilu ja sopraanosaksofoni * Reijo Lehtovirta - huilu, altto- ja baritonisaksofoni * Kaj Backlund, Markku Johansson ja Tauno Virtanen - trumpetti * Juhani Aalto ja Henrikki Virkki - pasuuna * Esa Katajavuori - piano * Aarno Raninen - urut * Eero Lupari, Taisto Wesslin ja Olle Wiberg - kitara * Matti Bergström ja Martti Metsäketo - basso * Ilpo Kallio ja Matti Oiling - rummut ja lyömäsoittimet * Keijo Aulanne, Ulf Hästbacka, Erkki Inkinen, Pertti Kiri, Seppo Kurki, Jussi Pesonen, Olavi Pälli, Tauno Tiikkainen, Jukka Tirkkonen ja Timo Vartiainen - viulu * Jorma Juntunen ja Ahti Pilvi - alttoviulu * Heikki Rautasalo - sello Kalevi Falk -yhtye (A2, A4, B1, B2) * Aarno Raninen - kapellimestari, piano, urut ja haitari * Pentti Lahti - alttosaksofoni * Pekka Heinonen - trumpetti * Lauri Sydänmaanlakka - kitara * Jussi Mikkola - basso * Heikki Vennola - rummut * Martti Metsäketo - congat == Lähteet == == Aiheesta muualla == * Kielletyt leikit discogs.com -sivustolla * Albumi Fono.fi:in tietokannassa Luokka:Carolan albumit Luokka:Vuoden 1970 esikoisalbumit
Pikkuveli (kappale)

Pikkuveli on Noitalinna huraa! -yhtyeen tunnetuin kappale. Kappale julkaistiin singlenä loppuvuodesta 1987 ja seuraavan vuoden toukokuussa yhtyeen albumilla Kalan silmä. Singlen kääntöpuolella julkaistiin "Rautasaapas"-kappale. "Pikkuveljen" sävelsi Hannu Sepponen ja sanoitti Sari Peltoniemi, jotka myös laulavat kappaleen duettona. Kappaleen single-versio eroaa albumiversiosta muun muassa lauluraidan osalta. PMMP-yhtye julkaisi kappaleesta cover-version vuonna 2005. == Kokoonpano == *Hannu Sepponen: rummut, laulu, casio ja rytmikone *Sari Peltoniemi: laulu *Reijo Kärhä: kitarat *Antti Tammela: basso == Lähteet == Luokka:Vuoden 1988 kappaleet Luokka:Suomalaiset rockkappaleet Luokka:Noitalinna huraa!
Samsung Galaxy S6

Samsung Galaxy S6 on Samsung Electronicsin 1. maaliskuuta 2015 julkaisema älypuhelin. Puhelin esiteltiin yhdessä Samsung Galaxy S6 Edgen kanssa Barcelonan MCW-messuilla. Puhelimessa on Androidin Lollipop-käyttöjärjestelmä eli versio 5.0. S6 on Samsung Galaxy S5:n seuraaja. Samsung Galaxy S6:ssa on 5,1 tuuman Gorilla 4 -lasista valmistettu Quad HD -kosketusnäyttö, sen mitat ovat 143,4 x 70,5 x 6,8 millimetriä ja paino 138 grammaa. Uutuutena puhelimessa on myös se, että sen voi ladata langattomasti. Tallennustilaa on saatavilla 32, 64 tai 128 gigatavua. Puhelimen takakuori on nyt ensimmäistä kertaa Samsungin puhelimissa lasista. Samsung toi myöhemmin markkinoille myös Samsung Galaxy S6 Edge+ -mallin. == Lähteet == == Aiheesta muualla == Galaxy S6 Luokka:Vuoden 2015 matkapuhelimet Luokka:Android-pohjaiset laitteet‎ Luokka:Kosketusnäytölliset älypuhelimet
Samsung Galaxy S6 Edge

Samsung Galaxy S6 Edge on Samsung Electronicsin maaliskuussa 2015 julkaisema älypuhelin. Puhelin esiteltiin yhdessä Samsung Galaxy S6:n kanssa Barcelonan MCW- messuilla.http://www.tivi.fi/Kaikki_uutiset/2015-03-02/T%C3%A4ss%C3%A4-ovat- Samsungin-uutuudet-Galaxy-S6-ja-S6-Edge-%E2%80%93-faktat-ja-kuvat-3216520.html Puhelimessa on Androidin 7.0 Nougat vuonna 2017 Puhelimesta tekee erikoisen se, että siinä on sivuille asti ylettyvä kaareva näyttö, jolla voi hyödyntää useita toimintoja samanaikaisesti. Puhelimen kaareva näyttö on 5,1 tuuman Gorilla-lasista valmistettu Quad HD -kosketusnäyttö, sen mitat ovat 142,1 x 70,1 x 7,0 millimetriä ja paino 132 grammaa. Tallennustilaa on saatavilla 32, 64 tai 128 gigatavua. Puhelimen takakuori on ensimmäistä kertaa Samsungissa valmistettu lasista. == Lähteet == Galaxy S6 Edge Luokka:Android-pohjaiset laitteet‎ Luokka:Vuoden 2015 matkapuhelimet Luokka:Kosketusnäytölliset älypuhelimet
Maikelele

Mikail ”Maikelele” Billhttp://www.gosugamers.net/counterstrike/players/64269-maikelele (s. 3. toukokuuta 1991) on ruotsalainen Counter-Strike: Global Offensive -ammattilainen. Bill kuului vuosina 2014–2015 kotimaansa Ninjas in Pyjamas- joukkueeseen, joka on yksi maailman tunnetuimmista CS:GO -joukkueista. Hän liittyi Ninjas in Pyjamasiin marraskuussa 2014, jota ennen hän edusti Unwanted-joukkuetta.http://www.clanwiki.nu/wiki/Maikelele Helmikuussa 2015 Bill siirtyi pois Ninjas in Pyjamasista. Bill on voittanut Ninjas in Pyjamasin kanssa Winter Assemblyn tammikuussa 2015´.. Hänellä on myös edelliseen joukkueensa, LGB eSportsin kanssa yksi turnausvoitto.https://kniferound.net/wiki/Maikelele Bill tunnetaan taiteilijanimellä Maikelele. Aiemmin hänet on tunnettu taiteilijanimellä eksem. == Lähteet == Luokka:Ruotsalaiset elektronisen urheilun ammattilaiset Luokka:Vuonna 1991 syntyneet Luokka:Elävät henkilöt
Playing with Numbers

Playing with Numbers on irlantilaisen laulaja-lauluntekijä Molly Sterlingin kappale, joka edusti Irlantia Eurovision laulukilpailussa 2015. Kappale kilpaili toisessa semifinaalissa, jossa se sai 35 pistettä, jäi sijalle 12 eikä selviytynyt finaaliin. ==Lähteet== Luokka:Irlannin euroviisuedustuskappaleet Luokka:Vuoden 2015 euroviisuedustuskappaleet
Václav Noid Bárta

Václav Bárta (tunnetaan paremmin taiteilijanimellään Václav Noid Barta; s. 27. lokakuuta 1980 Praha) on tšekkiläinen laulaja-lauluntekijä, näyttelijä ja malli. Hän edusti kotimaataan vuoden 2015 Eurovision laulukilpailussa Itävallan Wienissä yhdessä Marta Jandován kanssa kappaleella Hope Never Dies. Bártan säveltämä kappale kilpaili toisessa semifinaalissa, jossa se sijoittui 13:nneksi eikä päässyt finaaliin.https://eurovision.tv/participant/marta- jandova-and-vaclav-noid-barta Bárta on esiintynyt yhdessä tv-sarjassa (Svatby v Benátkách) ja yhdessä elokuvassa (Kajinek). Hän on tehnyt myös mallin töitä. Hän oli naimisissa Lucie Bílan kanssa vuosina 2006-2008. 7\. heinäkuuta 2014 hän meni naimisiin Gabriela Dvořákován kanssa.. Heillä on tytär Tereza. == Lähteet == Luokka:Tšekkiläiset laulajat Luokka:Tšekkiläiset näyttelijät Luokka:Tšekkiläiset mallit Luokka:Vuoden 2015 euroviisuedustajat Luokka:Tšekin euroviisuedustajat Luokka:Vuonna 1980 syntyneet Luokka:Elävät henkilöt
Aleksei Jesin

Aleksei Jurjevitš Jesin (; s. 3. joulukuuta 1987 Kolomna) on venäläinen pikaluistelija. Jesin on 181 senttimetriä pitkä ja painaa 80 kilogrammaahttp://www.sports-reference.com/olympics/athletes/ye/aleksey- yesin-1.html . Jesin on osallistunut kaksiin talviolympialaisiin vuosina 2010 ja 2014. Paras henkilökohtainen sijoitus on 16:s sija 500 metriltä vuodelta 2014 Sotšista. Samoissa kisoissa hän oli joukkuetakaa-ajossa kuudes. Jesin on osallistunut myös 17 kertaa MM-kilpailuihin: seitsemiin matkakohtaisiin MM- kilpailuihin ja kymmenen kertaa sprinttereiden MM-kilpailuihin. Hänellä on yksi pronssimitali vuoden 2015 sprinttereiden MM-kilpailuista Astanasta. Vuonna 2016 hän oli seitsemäs. Matkakohtaisissa kilpailuissa hän on ollut neljäs 1 000 metrillä ja viides 500 metrillä 2016. EM-kilpailujen sprinttiottelussa hän oli neljäs 2017. Jesin on kilpaillut pikaluistelun maailmancupissa kaudesta 2006–2007 alkaenAleksey Yesin . ISU.. Hänen ainoa henkilökohtainen palkintosijansa on toinen tila 500 metrillä Heerenveenissä joulukuussa 2015. Joukkuetakaa-ajossa hän on ollut kaudella 2007-2008 kolmas Heerenveenissä. Joukkuesprintissä hänellä on kolme kakkossijaa ja neljä kolmossijaa. == Lähteet == Luokka:Venäläiset pikaluistelijat Luokka:Vuonna 1987 syntyneet Luokka:Elävät henkilöt
Nathalie Schwarz

Nathalie Schwarz (s. 29. kesäkuuta 1993 Linz) on itävaltalainen maastohiihtäjä. Schwarz edustaa SU Zwettliähttp://www.sports- reference.com/olympics/athletes/sc/nathalie-schwarz-1.html . Schwarz debytoi maastohiihdon maailmancupissa tammikuussa 2014 Szklarska Poręban kymmenen kilometrin perinteisen hiihtotavan kilpailussa sijoittuen sijalle 23. Näin ollen hän saavutti heti uransa ensimmäiset maailmancupin pisteensä. Schwarzin paras sijoitus maailmancupissa on 20:s sija, jonka hän saavutti vuoden 2015 Tour de Skin viimeiseltä etapilta Val di Fiemmestä ollen siis samalla kiertueen 20:s. Schwarz osallistui vuoden 2014 talviolympialaisiin Sotšissa, jossa hän oli parhaimmillaan henkilökohtaisilla matkoilla 38:s kymmenen kilometrin kilpailussa. Viestissä hän oli 13:s. Schwarz kilpaili myös vuoden 2015 MM-kilpailuissa Falunissa, jossa hän oli parhaimmillaan yhdistelmäkilpailun 38:s. Schwarzilla on yksi EM-kulta sprintistä vuodelta 2011. Schwarzin isä Alois Schwarz oli myös maastohiihtäjä. Hän kuoli auto- onnettomuudessa vuonna 1999 Nathalien ollessa vasta viisivuotias. == Lähteet == Luokka:Itävaltalaiset maastohiihtäjät Luokka:Vuonna 1993 syntyneet Luokka:Elävät henkilöt